ΓΡΑΠΤΗ ΕΡΩΤΗΣΗ E-0286/02

υποβολή: Armando Cossutta (GUE/NGL) προς την Επιτροπή

(8 Φεβρουαρίου 2002)

Θέμα: Οι μαντικές ικανότητες της Επιτροπής

Με αφορμή τους διαγωνισμούς για την κάλυψη διευθυντικών θέσεων στην Επιτροπή (προϊστάμενοι μονάδων, διευθυντές και γενικοί διευθυντές), το συνδικάτο R & D ισχυρίζεται σε έντυπο που εκδίδει ότι διαθέτει τα συγκεκριμένα χαρακτηριστικά, με βάση τα οποία είναι δυνατός ο εντοπισμός τουποψηφίου που πρόκειται να επιτύχει στο διαγωνισμό και ότι, εφόσον ζητηθεί, είναι σε θέση να γνωστοποιήσει το όνομά του.

Πώς είναι δυνατό να μπορεί το συνδικάτο R & D να μαντεύει πάντα ποιος από τουποψήφιους θα επιτύχει στον διαγωνισμό·

Απάντηση του κ. Kinnock εξ ονόματος της Επιτροπής

(25 Μαρτίου 2002)

Οι αρχές των νέων διαδικασιών για την πλήρωση ανώτατων διοικητικών θέσεων στην Επιτροπή(1) εκτέθηκαν στην ανακοίνωση σχετικά με την κρίση, την επιλογή και την πρόσληψη ανώτατωνπαλλήλων της Επιτροπής που εγκρίθηκαν και δημοσιεύθηκαν στις 23 Δεκεμβρίου 2000(2). Η Επιτροπή ακολουθεί τους εν λόγω κανόνες και διαδικασίες με την πρόθεση να διασφαλίσει ότι οι προσλαμβανόμενοι σε διοικητικές θέσεις έχουνψηλά προσόντα και αξία και καλές διοικητικές επιδόσεις. Επιπλέον, κατά τρόπο συμβατό προς την ανακοίνωση, έχουν εισαχθεί μεταβολές προκειμένου οι διαδικασίες αυτές να είναι δυνατόν να εκτελούνται με πλήρη διαφάνεια (όπως σαφέστερες και λεπτομερείς ανακοινώσεις κενών θέσεων και βοήθεια από εξωτερικούς συμβούλους).

Ειδικότερα, όλες οι διαδικασίες πρόσληψης για μέσου επιπέδου διοικητικές θέσεις ήδη παρακολουθούνται από εισηγητές, οι οποίοι είναι ανώτατοιπάλληλοι ανεξάρτητοι από την Γενική Διεύθυνση που πραγματοποιεί την πρόσληψη. Οι εν λόγω εισηγητές συμμετέχουν σε ολόκληρη τη διαδικασία πρόσληψης και στις συνεντεύξεις μεποψήφιους του τελικού πίνακα, μαζί με τον αρμόδιο Γενικό Διευθυντή ή, για προσλήψεις Γενικών Διευθυντών, το Μέλος της Επιτροπής.

Οι εισηγητές προβαίνουν στη συνέχεια σε παρουσίαση των αποτελεσμάτων της διαδικασίας προεπιλογής στη συμβουλευτική επιτροπή προσλήψεων (ΣΕΠ), ουδέτερο οργανισμό που έχει συγκροτηθεί με σκοπό να πραγματοποιεί στην Επιτροπή συστάσεις με κατάλογο κατάλληλωνποψηφίων για κάθε θέση.

Η τελική απόφαση όσον αφορά την πρόσληψη ανώτατων θέσεων πραγματοποιείται από την Επιτροπή, η οποία ενεργεί κατόπιν συστάσεως του Μέλους της Επιτροπής το αρμόδιο για το αντίστοιχο θέμα πολιτικής, σε συμφωνία με τον Επίτροπο που έχει αρμοδιότητα για το προσωπικό και τη διοίκηση, επί του παρόντος εμένα, και τον Πρόεδρο.

Το έτος 2001 στην Επιτροπή πληρώθηκαν περίπου 270 διοικητικές θέσεις. Η Επιτροπή αντιλαμβάνεται ότι για ορισμένες — αλλά όχι για όλες — από τις περιπτώσεις αυτές τα συνδικαλιστικά όργανα που αναφέρονται από το αξιότιμο μέλος του Κοινοβουλίου ισχυρίζονται ότι γνώριζαν τονποψήφιο που θα επιλεγόταν. Εντούτοις, εφόσον το συνδικαλιστικό όργανο δεν δημοσίευσε λεπτομέρειες, η Επιτροπή δεν είναι σε θέση να προσδιορίσει κατά πόσον οι προβλέψεις αποδείχθηκαν ορθές.

Όπωςπονοεί στο ερώτημά του, το αξιότιμο μέλος του Κοινοβουλίου γνώριζε εξ αρχής το όνομα στο οποίο αναφερόταν ο συνδικαλιστικός οργανισμός, όποτε ο οργανισμός αυτός πρότεινε όνομα για κάποια θέση, και αν αποδειχθεί αληθές ότι η ένωση είχε προβλέψει σωστά το όνομα του επιτυχήποψηφίου κάθε φορά, το αξιότιμο μέλος του Κοινοβουλίου παρακαλείται να ζητήσει από τον οργανισμό πώς αυτό είναι δυνατόν, αφού μόνον αυτοί το γνώριζαν.

(1) Θέσεις κατηγοριών A1 και A2: Γενικοί Διευθυντές, αναπληρωτές Γενικοί Διευθυντές, Διευθυντές, κύριοι σύμβουλοι και προϊστάμενοι ιδιαίτερων γραφείων.

(2) SEC(2000)2305, μετά το SEC(1999)1485.